OpenLLM-France/wikimedia huggingface dataset:
# Afer Bodø

L'afer Bodø va ésser un conflicte diplomàtic entre Noruega i Suècia (aleshores una monarquia doble) i el Regne Unit, que va durar des de 1818 a 1821. L'afer va sorgir de les activitats il·legals de comerç d'una empresa anglesa al port noruec de Bodø, on els oficials noruecs el 1818 van decomissar una càrrega gran que pertanyia a l'empresa, i van arrestar un dels seus propietaris, que més tard va fugir.
El Ministeri d'Afers Exteriors d'Estocolm, que s'encarregava dels afers exteriors de Noruega en aquella època, semblava irracionalment favorable a les reclamacions britàniques sobre l'incident de Bodø, enfurismant els noruecs i alimentant així el seu nacionalisme. El 1821 la compensació es va pagar a l'empresa britànica, ignorant les objeccions noruegues. Tot i tractar-se d'un afer d'importància menor en si mateix, l'incident va provocar una gran malfiança entre els noruecs i el Ministeri suec d'Afers Exteriors.

## Referències

* ↑ «Bodø Affair». Encyclopædia Britannica Online, 2009. [Consulta: 18 novembre 2009].
# Sacratae

Les leges sacratae o lleis sagrades van ser les que es van aprovar quan es va establir la República Romana per declarar inviolables (sacer) alguns càrrecs i en concret als tribuns de la plebs.
La primera llei sagrada anomenada Horatia de magistratibus declarava "sagrats" (sacrosanti) els tribuns de la plebs i es va establir l'any 449 aC, i castigava amb la pena de mort a qui violés la seva persona. Els seus béns es dedicarien a la deessa Ceres, segons Titus Livi, que també diu que els magistrats plebeus també eren sacrosanti en virtut de les lleis Valeriae et Horatiae. Sext Pompeu Fest diu: «Són lleis que estableixen que tot aquell que actuï en contra de les seves prescripcions serà sacrificat a un dels déus, amb la seva família i el seu patrimoni. Alguns autors argumenten que s'anomenen sagrats perquè es van promulgar al Mons Sacer». Dionís d'Halicarnàs diu que els plebeus van jurar aquesta llei amb un ritual anomenat sacramentum, que era el mateix que usaven els soldats al jurar fidelitat.
Una segona llei sagrada, la Lex Icilia de tribunis de l'any 492 aC, aprovada a proposta del tribú de la plebs Espuri Icili, prohibia contradir o interrompre a un tribú mentre parlava al poble, i imposava a l'infractor una multa que havia de determinar el mateix tribú junt amb els seus col·legues; si el culpable no podia pagar havia de presentar fiadors i si no ho feia podia ser condemnat a mort i a la confiscació de tots els seus béns.
La inviolabilitat dels tribuns de la plebs no va ser totalment reconeguda pels patricis fins a l'any 471 aC, quan la llei Publilia de plebiscitis va determinar que les eleccions dels magistrats les havien de fer els comicis tribunats.

## Referències

* ↑ Titus Livi. Ab Urbe Condita, II, 33
* ↑ Sext Pompeu Fest. De Verborum Significatione, s.v. "Sacratae Leges"
* ↑ Dionís d'Halicarnàs. Ῥωμαϊκὴ Ἀρχαιολογία (Rhōmaikē archaiologia), VII, 17
* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 151 [Consulta: 16 abril 2022].
* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 138 [Consulta: 16 abril 2022].

## Bibliografia

* Tribunus A: William Smith (ed.). Dictionary of Greek and Roman Antiquities (1890). [Consulta 16 d'abril de 2022]
# Termes

«Termes» té aquests significats:
* Arquitectura: Termes romanes, cases de banys de l'antiga Roma
* Toponímia:
** Termes, nom oficial francès i utilitzat molt sovint a la bibliografia catalana contemporània del municipi de Tèrme, al Llenguadoc, capital de la comarca del Termenès.
** Les Termes, barri de Sabadell
* Biografies:
** Joan Termes i Roig, dirigent veïnal
** Josep Termes i Ardèvol, historiador
# La Musclera

La Musclera és una obra de Palafrugell (Baix Empordà) protegida com a Bé Cultural d'Interès Local.

## Descripció

Casa bastida en el vessant abrupte de la musclera entre la cala Pedrosa i sa Perica. L'immoble presenta una volumetria complexa per tal d'adaptar-se al terreny. Al centre trobem un cos principal de tres plantes, amb teulada a quatre vessants, terrasses i mirador d'arcades a llevant. A ponent s'hi afegiren dos cossos laterals de dues plantes que deixen al centre un espai ocupat per un pati quadrangular amb galeries d'arcades de mig punt al qual dona el gran portal d'entrada. Les obertures estan distribuïdes per les façanes de forma regular. L'entorn està ocupat per una pineda

## Història

Aquesta casa la feu construir el britànic lord Islington. Fou projectada pel coronel rus Nicolau Woevodsky que construí i s'instal·là al castell de cap Roig l'any 1927.

## Referències

* 1 2 «La Musclera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].
# Torrents (La Roca d'Albera)

Torrents, antigament Alemanys i en altres èpoques partit entre Torrents d'Amunt i Torrents d'Avall, era un llogaret, actualment desaparegut, de l'actual terme comunal de la Roca d'Albera, a la comarca del Rosselló (Catalunya del Nord).
Era situat a prop del també llogaret de Rocavella i del Mas Rancura, al sud-oest del poble de la Roca d'Albera.

## Història

El poble és documentat ja el 834 quan, amb el nom també d'Alemanys, s'indica que pertanyia a l'església d'Elna. Posteriorment se li confirmaria el 898 i el 899 (com a vila Torrente et alio vocabulo Alamannis). El 981 hom hi indica la capella de Sant Llorenç de Galícia (o Sant Llorenç de Torrents d'Amunt o d'Alemanys) com a possessió del monestir de Sant Genís de Fontanes, en un precepte estès pel rei Lotari. Finalment, a finals del mateix segle x es documenten els llogarets de Torrents d'Amunt i de Torrents d'Avall. En el primer capbreu que es va fer al Rosselló, del 1264, Torrents hi apareix com a lloc de procedència d'un dels propietaris enquestats.

## Bibliografia

* Mallet, Géraldine. Les Églises romanes oubliées du Roussillon. Montpellier: Ed. Les Presses du Languedoc, 2003, p. 266. ISBN 2859982442.
* Pladevall i Font, Antoni. Catalunya Romànica. XV. Barcelona: Enciclopèdia Catalana, 1993, p. 333-4. ISBN 8477396019.

## Notes

* ↑ «Lloc on era el lloc de Torrents, en els ortofotomapes de l'IGN». Arxivat de l'original el 2016-06-17. [Consulta: 30 maig 2016].
* ↑ Tréton, Rodrigue «Un prototip? Observacions sobre un capbreu de rendes i usos del comte d'Empúries al "castrum" de la Roca d'Albera fet el 1264». Revista de Dret Històric Català, 2010, p. 263-290. DOI: 10.24.36/30.3004.01.64 [Consulta: 3 abril 2013].
Viccionari
# Launaeenion cervicornis

Launaeenion cervicornis, en fitosociologia, és subaliança descrita per Oriol de Bolòs i Jordi Vigo l'any 1984 pertanyent a l'aliança Crithmo-Limonion (abans Crithmo-Staticion). Té com a associació tipus la comunitat de Launaeetum cervicornis.
És una subaliança endèmica de les Illes Balears, rica especialment a les Gimnèsies, i molt en particular, a Menorca. Conté dues associacions:
* Limonietum caprariensis
* Launaeetum cervicornis
# Trent (Dakota del Sud)

Trent és una població dels Estats Units a l'estat de Dakota del Sud. Segons el cens del 2000 tenia 254 habitants.

## Demografia

Segons el cens del 2000, Trent tenia 254 habitants, 106 habitatges, i 64 famílies. La densitat de població era de 97,1 habitants per km².
Dels 106 habitatges en un 27,4% hi vivien nens de menys de 18 anys, en un 50,9% hi vivien parelles casades, en un 5,7% dones solteres, i en un 38,7% no eren unitats familiars. En el 31,1% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,83.
Per edats la població es repartia de la següent manera: un 21,7% tenia menys de 18 anys, un 7,1% entre 18 i 24, un 30,7% entre 25 i 44, un 23,2% de 45 a 60 i un 17,3% 65 anys o més.
L'edat mediana era de 40 anys. Per cada 100 dones de 18 o més anys hi havia 99 homes.
La renda mediana per habitatge era de 36.161 $ i la renda mediana per família de 39.318 $. Els homes tenien una renda mediana de 27.222 $ mentre que les dones 23.542 $. La renda per capita de la població era de 16.855 $. Entorn del 6,1% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trent». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Trent». American Fact Finder. Oficina del Cens dels Estats Units, 12-01-2010.
# Buğra Eryıldız

Buğra Eryıldız (Gazimağusa, 8 de desembre de 1982) és una jugadora turcoxipriota de voleibol, vòlei de platja i de neu. Juga voleibol de sala amb el club turcoxipriota Gazimağusa Belediyespor, de l'Ajuntament de Famagusta. Juga també per les seleccións nacionals de Turquia en voleibol de platja i de neu, com la seva compatriota Merve Çelebi. Va guanyar la medalla d'or, jugant amb la turca Aleyna Vance, en la quinta etapa del Campionat Europeu de Voleibol de Neu 2018 realitzada a Kranjska Gora. El 2018 va ser guardonada per la Federació de Voleibol de RTNC amb el premi especial voleibol platja i com a millor entrenadora de voleibol.

## Referències

* ↑ https://www.havadiskibris.com/bugra-eryildiz-dunya-turunda/
* ↑ «Kar’ın Kraliçesi Buğra Eryıldız» (en turc). Havadis, 12-02-2018. [Consulta: 8 juliol 2019].
* ↑ https://www.havadiskibris.com/bugra-aleyna-tie-breakte-kaybetti-2-1/
* ↑ http://www.yeniduzen.com/merve-ve-bugra-avrupa-arenasinda-90980h.htm
* ↑ https://www.havadiskibris.com/onur-bugra-mervenin/
* ↑ https://voleybolunsesi.com/content.php?cid=11&id=36492&topic=2 Arxivat 2018-05-16 a Wayback Machine.
* ↑ http://www.voleybolaktuel.com/avrupa-ve-dunya/bugra-eryildiz-odule-doymuyor-h18433.html Arxivat 2019-07-07 a Wayback Machine.

## Enllaços externs

* Buğra Eryıldız a Beach Volleyball Database
* Buğra Eryıldız a FIVB (Federació Internacional de Voleibol Platja)
# Alappuzha

Alappuzha (malayalam: ആലപ്പുഴ), coneguda també com a Alleppey, Alleppi, Aulapolay, Allapalli i altres variants, el nom Alappuzha fou adoptat oficialment el 1990) és una ciutat de l'Índia a l'estat de Kerala, capital del districte d'Alappuzha. Per tenir diversos canals, platges i llacunes és una de les ciutats anomenades Venècia d'Orient.
Té una població de 2.105.349 (2001) i la ciutat ocupa 1.414 km². La població el 1881 era d'uns 30.000 habitants. La seva principal atracció turística a part de les platges, és un far de 26 metres d'alt que es pot veure a 30 km de la costa. Un canal passa pel mig de la ciutat i el creuen diversos ponts. El maharaja hi tenia un palau que encara es conserva.
Alleppi fou oberta al comerç estranger el 1762, i llavors ja existia el canal. Fou teatre d'un incident el 1809 quan una companyia de Sipais i soldats anglesos que s'havien aturat a la ciutat van ser massacrats pels nairs.

## Referències

* Imperial Gazetteer of India
# Sacred Heart

Sacred Heart és una població dels Estats Units a l'estat de Minnesota. Segons el cens del 2000 tenia 549 habitants.

## Demografia

Segons el cens del 2000, Sacred Heart tenia 549 habitants, 246 habitatges, i 147 famílies. La densitat de població era de 214,1 habitants per km².
Dels 246 habitatges en un 24% hi vivien nens de menys de 18 anys, en un 51,6% hi vivien parelles casades, en un 6,1% dones solteres, i en un 40,2% no eren unitats familiars. En el 36,6% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,6% tenia menys de 18 anys, un 7,1% entre 18 i 24, un 23% entre 25 i 44, un 23,3% de 45 a 60 i un 22% 65 anys o més.
L'edat mediana era de 42 anys. Per cada 100 dones de 18 o més anys hi havia 84,8 homes.
La renda mediana per habitatge era de 32.333 $ i la renda mediana per família de 40.313 $. Els homes tenien una renda mediana de 28.654 $ mentre que les dones 22.019 $. La renda per capita de la població era de 18.089 $. Entorn del 5,4% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sacred Heart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Sacred Heart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Antonio Notario Caro

Antonio Notario Caro, més conegut com a Notario (nascut a Mataró, Maresme el 19 de novembre de 1972) és un futbolista andalús d'origen català ja retirat.

## Biografia

Es va formar com a futbolista a les categories inferiors del Granada CF, debutant amb el primer equip a la temporada 1990-91 a la Segona divisió B. A la temporada 1993-94 va ser fitxat pel València CF, on va jugar al filial i va arribar a ser convocat alguns partits amb el primer equip. Va continuar jugant per diferents clubs a Segona B, tornant de nou al Granada CF on va fer unes grans actuacions, arribant a rebre només 27 gols en 37 partits la temporada 1999-00.
Les bones temporades a Segona B van despertar l'interès del Sevilla FC que llavors jugava a la divisió de plata. A l'equip sevillà va aconseguir l'ascens a Primera Divisió i va seguir sent titular durant dues temporades més, fins que Andreu Palop va arribar a la disciplina andalusa la temporada 2003-04.
Durant tres temporades més va restar al Sevilla FC, jugant de porter suplent, i arribant a guanyar la Copa de la UEFA l'any 2006. A la temporada 2006-07 va deixar l'equip de Sevilla per tornar al Real Murcia CF on ja hi havia jugat dotze anys abans. Dues temporades després, havent aconseguit un ascens a primera i un altre descens a segona, va decidir fitxar pel Celta de Vigo on juga actualment.

## Enllaços externs

* Estadístiques a transfermarkt.de (alemany)
# Masia de Molla

La Masia de Molla és un edifici agrícola fortificat situat al terme municipal de Llíria (València). És bé d'interès cultural amb número 46.11.147-027 per declaració genèrica.

## Referències

* ↑ URL de la referència: https://eduwp.edu.gva.es/patrimonio-cultural/ficha-inmueble.php?id=5793. Data de consulta: 8 agost 2023.
* 1 2 «Secció 1a. Béns d'interés cultural - Patrimonio Cultural - Generalitat Valenciana». [Consulta: 9 desembre 2023].
# Cublà dorsinegre

El cublà dorsinegre (Dryoscopus cubla) és un ocell de la família dels malaconòtids (Malaconotidae).

## Hàbitat i distribució

Habita boscos d'Angola, sud i sud-est de la República Democràtica del Congo, Ruanda, Burundi i centre i est de Kenya (excepte zones costaneres), cap al sud, a través de Tanzània, Malawi, Zàmbia, Zimbabwe i Moçambic fins al nord de Namíbia, nord i est de Botswana i sud i est de Sud-àfrica. Zones costaneres al sud de Somàlia, est de Kenya i est de Tanzània, incloent les illes de Zanzíbar i Mafia.

## Referències

* ↑ «Cublà dorsinegre». Cercaterm. TERMCAT, Centre de Terminologia. Rev. 10/05/2023(català)
# Bubú de Willard

El bubú de Willard (Laniarius willardi) és un ocell de la família dels malaconòtids (Malaconotidae).

## Hàbitat i distribució

Habita la malesa dels boscos de la falla Albertina, a Burundi i Uganda.

## Taxonomia

Espècie descrita recentment (Voelker et al. 2010).

## Referències

* ↑ G Voelker, RK Outlaw, S Reddy, M Tobler, JM Bates, SJ Hackett, C Kahindo, BD Marks, JC Kerbis Peterhans i TP Gnoske. 2010. A new species of boubou (Malaconotidae: Laniarius) from the Albertine Rift. Auk 127: 678–689.
# Agència de la Casa Imperial

L'Agència de la Casa Imperial (宮内庁, Kunai-chō) és un departament del gabinet del Japó encarregat de gestionar i dirigir els afers d'estat que afecten a la Família Imperial del Japó, a més de conservar el Segell Privat i Segell d'Estat del Japó. Anteriorment, des del segle VIIIé fins a l'any 1947 aquesta institució es va conèixer pel nom de Ministeri de la Casa Imperial (宮内省, Kunai-shō).

## Organització

La institució està dirigida i encapçalada per la figura del Gran Camarlenc, assistit pel Vice-Gran Camarlenc. Els elements principals de l'organització de la institució són els següents:
* El Secretariat del Gran Camarlenc.
* El Consell de Camarlencs.
* La Casa del Príncep Hereu.
* El Consell de Cerimònies.
* El departament d'Arxius i Mausoleus.
* El departament de manteniment i treballs.
* La secció de Kyoto.
L'actual Gran Camarlenc de l'Agència és en Shinichirō Yamamoto.

## Gran Camarlenc

L'Agència de la Casa Imperial està dirigida per la figura del Gran Camarlenc segons l'article 8-1 de la Llei de l'Agència de la Casa Imperial, i el seu nomenament, cessament i dimissió està subjecte a l'aprovació de l'Emperador segons l'article 8-2.
| | Titular | Període | Ex-càrrec |
| Oficina de la Casa Imperial ||||
| 1r | Yoshitami Matsudaira | 3 de maig de 1947 - 5 de juny de 1948 | Ministre de la Casa Imperial |
| 2n | Michiji Tajima | 5 de juny de 1948 - 31 de maig de 1949 | Civil |
| Agència de la Casa Imperial ||||
| 1r | Michiji Tajima | 1 de juny de 1949 - 16 de desembre de 1953 | Civil |
| 2n | Takeshi Usami | 16 de desembre de 1953 - 26 de maig de 1978 | Ministre d'Interior |
| 3r | Tomohiko Tomita | 25 de maig de 1978 - 14 de juny de 1988 | Cap de la Policia Nacional |
| 4t | Shōichi Fujimori | 14 de juny de 1988 - 19 de gener de 1996 | Ministre de Benestar |
| 5é | Sadame Kamakura | 19 de gener de 1996 - 2 d'abril de 2001 | Cap de la Policia Nacional |
| 6é | Toshio Yuasa | 2 d'abril de 2001 - 1 d'abril de 2005 | Ministre de l'Interior |
| 7é | Shingo Haketa | 1 d'abril de 2005 - 1 de juny de 2012 | Ministre de Sanitat |
| 8é | Noriyuki Kazaoka | 1 de juny de 2012 - 26 de setembre de 2016 | Ministre de Construccions |
| 9é | Shinichirō Yamamoto | 26 de setembre de 2016 - | Ministre de l'Interior |

## Referències

* ↑ Imperial Household Agency: Organization
# The Aviation Herald

The Aviation Herald és una publicació que informa cada dia sobre incidents i situacions crítiques en empreses d'aviació civil. El servei és reconegut com a servei a la indústria en matèria de fets rellevants per a la seguretat. L'expert en seguretat aèria austríac Simon Hradecky en porta la versió en anglès. The Aviation Herald informa sobre incidents i accidents (casos que provoquen danys o lesions importants), així com estavellaments. La seva reputació fa que algunes aerolínies no estiguin satisfetes quan s'hi publica informació sobre incidents no coberts per la premsa generalista. La comunitat d'aviació valora la seva tasca de verificació d'informacions i la seva cobertura imparcial sobre la seguretat aèria. Sovint és citat per les persones interessades per la seguretat aèria. The Aviation Herald fins i tot és citat com a font fiable per diaris de gran prestigi. Tot i que té pocs lectors, és una publicació molt llegida per les persones amb un interès professional per la seguretat aèria. The Aviation Herald inclou informes sobre esdeveniments d'aviació des del 19 de juny del 1999 fins a l'actualitat.
Hi ha cinc categories principals:
* C — Crashes ('Estavellaments')
* A — Accidents
* I — Incidents
* N — News ('Notícies')
* R — Reports ('Informes')

## Referències

* ↑ «Author Archives: The Aviation Herald» (en anglès). Arxivat de l'original el 9 d’agost 2014. [Consulta: 17 juliol 2014].
* ↑ Roman Payer. «Aviation Herald: Wo der nächste Absturz passiert» (en alemany). [Consulta: 18 juliol 2014].
* ↑ Airlines.net. «Aviation Herald Under Legal Threat» (en anglès). [Consulta: 20 maig 2016].
* ↑ Embry Riddle Aeronautical University. «Center for Wildlife and Aviation» (en anglès). Arxivat de l'original el 24 de juny 2016. [Consulta: 20 maig 2016].
* ↑ Aviation Herald Archives - Plane Talking - Crikey. «Wear, tear and quick repair at Sydney Airport» (en anglès). Arxivat de l'original el 29 d’agost 2016. [Consulta: 20 maig 2016].
* ↑ New York Times. «Signals From Plane Hint at Swift Catastrophe, Aviation Website Reports» (en anglès). [Consulta: 22 maig 2016].
* ↑ Webwiki. «Avherald.com - The Aviation Herald» (en anglès). [Consulta: 20 maig 2016].
# Masia de Coró

La Masia de Coró, o simplement Coró, era una masia del poble de Sapeira, de l'antic terme ribagorçà de Sapeira, pertanyent actualment al municipi de Tremp.
Estava situada al nord-oest de Sapeira, al vessant nord de la serreta on s'assenta el poble de Sapeira, en un coster a l'esquerra del barranc de Llepós, a llevant del Mas de Barreda i a ponent dels Masets de Ponciano. Actualment només se'n conserven vestigis.

## Enllaços externs

* Institut Cartogràfic de Catalunya
# La Païssa (Granera)

La Païssa és una masia del terme municipal de Granera, a la comarca catalana del Moianès. Pertany a la parròquia de Sant Martí de Granera. És una obra inclosa a l'Inventari del Patrimoni Arquitectònic de Catalunya.

## Situació

Està situada a 744,5 metres d'altitud, a prop i al sud-est del poble de Granera, a tocar de l'Óssol i del Clapers, a l'esquerra del torrent de l'Óssol. És a llevant del Serrat del Clapers, a prop del límit meridional del terme. S'hi accedeix des de la masia de l'Óssol, de la qual es troba a 180 metres al sud-sud-est. La major part del trajecte s'ha de fer camp a través.

## Descripció

El mas conserva poca cosa. Uns murs formats per grans còdols i morter i dues finestres amb la pedra tallada als costats i llinda d'una sola peça, amb forats per l'enreixat. Segons la seva estructura l'edifici podria constar de planta baixa i dos pisos. No obstant, actualment hi ha planta baixa i pis. La façana de la casa mirava a migdia, però no es conserva. Sembla haver estat un gran mas, avui anomenat "La Païssa" degut als grans camps de conreu que té al seu entorn.

## Referències

* ↑ Garcia-Pey, Enric. Granera: recull toponomàstic. Barcelona: Institut Cartogràfic de Catalunya - Societat d'Onomàstica, 2004 (Col·lecció "Monografies", 26). ISBN 978-84-393-6526-8.
* ↑ Rodríguez Lara, José Luis. «Granera». A: Aproximació a la Toponímia del Moianès. Barcelona: Rafael Dalmau, Editor, 2009 (Col·lecció "Camí Ral", 30). ISBN 978-84-232-0735-0.
* 1 2 «La Païssa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].

## Enllaços externs

* La Païssa en el seu entorn a l'Institut Cartogràfic de Catalunya
# Ulmyeon

L'ulmyeon (hangul: 울면) és un plat sinocoreà consistent en fideus, verdures (incloent-hi bolets shiitake, xampinyó de París i pastanaga), ou i marisc (incloent-hi cogombre de mar, gamba i calamar o sèpia) en un brou semblant a un chowder que s'espesseix amb fècula de blat de moro. Procedeix d'un plat xinès anomenat wēnlŭmiàn (溫滷麵).
Una variant d'aquest plat és el samseon ulmyeon (삼선울면).

## Referències

* ↑ «진흥각-8가본점». Arxivat de l'original el 23 d'octubre de 2015.

## Enllaços externs

* Pàgina sobre l'ulmyeon Arxivat 2012-02-09 a Wayback Machine. (anglès)